Zapraszamy do przeczytania cotygodniowego felietonu Marka Szołtyska pisanego śląską gwarą. Nasz autor jest pisarzem, publicystą, dziennikarzem, fotoreporterem, nauczycielem historii, ale przede wszystkim Ślązokiem i autorem wielu poczytnych książek o Śląsku.
Ślonsk niy ma po zadku
Jak kery niy zno ślonskij kultury i mono miyszko kaj we Warszawie abo we Łodzi, to se możno myśli, że Ślonzoki som mało szkolone i troszyczka po zadku. A jak kery Ślonzok oblecze sie we regionalne łachy - to sie godo, że łonaczy skansyn.
Jak zaś Ślonzok godo kaj we telewizorze abo we radiu po ślonsku - to se niykerzy myślom, że łon je jaki przedpotopowy, staromodny jak mamut, kerymu sie cupło i przeżoł do dzisioj.
A przeca Ślonsk to jedyny taki region we Polsce, kery mo wszyjskie cechy regionu we europyjskim tego słowa znaczyniu. A te cechy to: wielgi teryn i fest dużo miyszkańcow (i pod tym wzglyndym przoduje nad Górolami i Kaszubami), inaksze jodło, swoja godka, śpiywka i muzyka, swoje oblyczki, inakszo filozofijo myślynio, rzykanio i robiynio. A ku tymu jeszcze Ślonzoki cołko ta swoja ślonskość fest se cyniom.
Yno tak po prowdzie to Ślonzoki, jak wszyjsko na tym świecie, niy som idyjalne. Ale o ślonskich grzychach pogodomy se kejnedy. Dzisioj zaś trza yno pedzieć, że mode pokolynie Śloznokow zaczyno być we ślonskij kulturze coroz bardzij potracone.
Modzi coroz gorzij godajom po ślonsku, niy myślom po ślonsku… A zresztom jak kaj mocie jakigo modzioka, to zrobcie mu taki test na Ślonzoka. A dyć spytajcie go tak: Co to je przodek elefanta? Niy-Ślonzok abo niydoszkolony we ślonskij godce Ślonzok odpowiy, że przodek elefanta to mamut. A echt Ślonzok powiy, że przodek elefanta to tromba, bo przeca elefant mo tromba na przodku.
Mały śląski słowniczek:
być po zadku - być zacofanym
kery - który
niykery - niektóry
mono, możno - może, być może
bestoż - dlatego, z tego powodu
godka - mowa, opowiadanie, opowieść
godać - mówić
pedzieć, padać - powiedzieć
łachy - ubrania
oblyczki, obleczynie - ubrania
bezmała - prawdopodobnie, chyba
łonaczyć, onaczyć - robić coś, określenie uniwersalne
cupało sie - udało się
jodło - jedzenie, potrawa
rzykenie - modlitwa
po prawdzie - tak naprawdę
kejnedy - innym razem
modziok - ktoś młody (człowiek, ale też zwierzę)
elefant - słoń
przodek - przód, coś z przodu
echt Ślązok - prawdziwy Ślązak
za starego piyrwy - bardzo dawno temu
Poprzednie felietony Marka Szołtyska po śląsku:
Zobacz także
Komentarz został wysłany.
Przepraszamy Twój komentarz nie może zostać wysłany
- Komentarze(175)
- |
- Dyskusje (33)
I tu pokazujom te swoji zacofani. Biydne potracone boroki.
pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn pol_Latn pol_Latn szl_Latn pol_Latn luo_Latn pol_Latn pol_Latn pol_Latn szl_Latn slk_Latn ces_Latn pol_Latn pol_Latn pol_Latn szl_Latn pol_Latn szl_Latn szl_Latn szl_Latn pol_Latn pol_Latn pol_Latn ind_Latn unk szl_Latn bos_Latn